recursal/SuperWikiNEXT-32B huggingface dataset:
Ŝablono:Informkesto lernejo/zorgado/ISO

La **Duagrada lernejo de Malangali** (angle *Malangali Secondary School*, svahile *Shule ya Sekondari ya Malangali*) estis unu el la gvidaj akademiaj institucioj en kolonia Tanganjikio. Ĝi konservis sian reputacion por akademia plejboneco post kiam Tanganjikio akiris sendependecon de Britio en decembro 1961.

Ĝi produktis grandan nombron da homoj kiuj daŭriĝis por plenigi registarpostenojn, precipe en la ŝtatservo, dum la fruaj jaroj de sendependeco kiam la lando ne havis multajn edukitajn homojn. Mezlernejaj diplomiĝintoj formis la spinon de la ŝtatservo en Tanganjikio (pli poste Tanzanio) dum la post-kolonia erao.

Inter ĝiaj eks-studentoj estis kelkaj el la homoj kiuj ludis gravan rolon en la lukto por sendependeco en Tanganjikio kaj en la nova nacio post kiam ĝi eliris el kolonia regado. Ili inkludis John Mwakangale, kiu estis unu el la ĉefgvidantoj en la lukto por sendependeco en la 1950-aj jaroj, kaj Jeremiah Kasambala, kiu iĝis unu el la unuaj kabinetanoj sub ĉefministro - pli poste prezidanto - Julius Nyerere en la fruaj jaroj de sendependeco.

Vidu ankaŭ
----------



* Malangali
**Heinrich Tutsch**, ĉeĥe **Jindřich Tutsch** (1893-1931) estis estis germana pacifisto kaj esperantisto en Ĉeĥoslovakio.

Vivo
----

Li naskiĝis en 1893 en Šumperk. Li studis ĉe komerca altlernejo, parolis plurajn lingvojn, propagandis Esperanton kaj batalis por la paco. En 1922 li fondis en Prago filion de Amikaro de Interpaciĝo, al kiu li dediĉis plejparton de sia tempo kaj strebado per prelegoj kaj konferencoj. Li meritis pri interŝanĝaj feriaj restadoj de ĉeĥaj kaj germanaj infanoj kun celo kunfratigi ambaŭ naciojn. En la gazeto "Sbratření" (Kunfratiĝo) aperadis la rezultoj de tiaj eksperimentoj kaj plurfoje ankaŭ artikoloj pri Esperanto. Li mortis 38-jara pro grava malsano.

Verkoj
------

* **Esperanto en la servo de la interpaciĝo de la popoloj** (Marto-1923-01)

Eksteraj ligiloj
----------------

* La artikolo en Marto

Fontoj
------

* Sbratření 2/1931 (gazeto Kufratiĝo):
	+ Marie Hornofová kaj Přemysl Pitter: **Jindřich Tutsch**
	+ Dr. Adolf Bischitzky: **Jindřich Tutsch a jeho esperantismus** (J. Tutsch kaj lia esperantismo)
	+ Pavla Moudrá kaj Valentin Bulgakov: **Andělé mezi námi** (Anĝeloj inter ni)
* Ligilo-1932-029: informo pri artikolo de Bischitzky


|  |  |
| --- | --- |
| Bibliotekoj | * PeEnEo: 616448
 |
|  |  |
| --- | --- |
|  | Por aliaj signifoj, bv. rigardi la apartigilan paĝon: San Lorenzo |

**San Lorenzo** (komprenu: Sankta Laŭrenco) estas urbego, komunumo, diocezo kaj universitata urbo en meza parto de Paragvajo. Ĝi apartenas al urbaro de Asunciono.

Katedralo de San Lorenzo

Bazaj informoj
--------------

* Koordinatoj: 25° 20′ S 57° 31′ U﻿ / ﻿25.333 °S, 57.517 °U﻿ / -25.333; -57.517 (mapo)Koordinatoj: 25° 20′ S 57° 31′ U﻿ / ﻿25.333 °S, 57.517 °U﻿ / -25.333; -57.517 (mapo)
* Areo:  km²
* Loĝantaro: 271 064 en 2008
* Supermara alteco: 146 m
* Horzono: UTC-4h
* Poŝtkodo: 2160
* Telefonkodo: 021

Geografio
---------

orienta fasado de la katedralo kaj apuda parko
San Lorenzo situas sur ebenaĵo laŭ maldekstra bordo de Paragvajo (rivero) preskaŭ kontaktiĝanta kun la ĉefurbo Asunciono. La distanco inter la 2 urbomezoj estas 15 km, Luque (Paragvajo) troviĝas 8 km.

Historio
--------

San Lorenzo estis fondita kiel bieno. Komence oni produktis diversajn kreskaĵojn por la jezuitoj. En 1767 la jezuitoj estis forpelitaj kaj vilaĝo formiĝis en 1775. Post 4 jaroj oni fondis uzinon pri tabakoj, sed ĝi funkciis nelonge. En 1852 estis konstruita la katedralo. Nuntempe en la urbego precipe vendejoj funkcias.

Trafiko
-------

La loĝantoj profitas riveran havenon en la ĉefurbo, la internacian flughavenon en la apuda Luque (Paragvajo).

Klimato
-------

En San Lorenzo tropika klimato regas. Jare pluvas (neniam neĝas) ĉ. 1400 mm. La pluvokvanto kulminas en aprilo kaj malkulminas en julio. La averaĝa temperaturo estas inter 23 °C.

Vidindaĵoj
----------

* novgotika katolika Katedralo de San Lorenzo

Fontoj
------

* angla Vikipedio helpe de WikiTrans
* hispana Vikipedio helpe de Guglo
* mapo Arkivigite je 2016-03-04 per la retarkivo Wayback Machine
La **Burgo** (aŭ kastelo) **de Körmend** aŭ *kastelo de Körmend* konata ankaŭ **Kastelo de Batthyány-Strattmann-kastély** estas signifa konstruaĵogrupo, historia monumento en Hungario, en urbo Körmend.

Aerfoto pri burgo de Körmend
Aerfoto pri burgo de Körmend
Aerfoto pri burgo de Körmend

Historio
--------

La burgo/kastelo originas el la 15-a jarcento, tiam oni konstruis renesancan kastelon. Familio Batthyány posedis ĉi tiun burgon inter 1604 kaj 1945. En 1652 incendio bruldetruis la kastelon, poste Ádám Batthyány rekonstruis ĝin jam en pli moderna burga formo. En 1664 la turka armeo ne povis okupi la burgon, sed dum liberecbatalo de Francisko Rákóczi la 2-a la burgo estis bruldetruita. La rekonstruo okazis en 1710, post 2 jardekoj la burgo barokiĝis kaj estis estis pligrandigita kun flankaj konstruaĵoj, etaĝoj, aloj, mansardo, balkono. En la 19-a jarcento la kastelo klasikismiĝis. Ekde 1920 en parto de la kastelo hospitalo funkciis fare de László Batthyány-Strattmann. Post la 2-a mondmilito la kastelo estis prirabita, poste la Ruĝa Armeo profitis ĝin kazerno ĝis 1957, fine ene kolegio funkciis. Ekde 1965 ene muzeo ekfunkciis, baldaŭ ankaŭ biblioteko kaj arĥivo. En unu el la flankaj konstruaĵoj longe uzino pri ŝuoj funkciis.

Ĉefplaco, burgo kaj kastelo en Körmend

Konstruaĵoj
-----------

La konstruaĵo-grupo situas en parko en mezo de la urbo. La ĉefkonstruaĵo estas la iomete trapezoforma duetaĝa burgo, kies anguloj po unu rondaj turoj altiĝas. Mezo de la fasado la teraso kun 6 kolonoj reliefas, plej supre timpano etendiĝas. La trapezo interne fermas malgrandon korton.

Parko
-----

Fasado de la kastelo
En la 17-a jarcento la hodiaŭa parko estis ĝardeno pri fruktoj. En la 18-a jarcento ĝi iĝis baroka parko, ekde 1820 pejzaĝa parko. Nun ĝi estas protektata kvazaŭ arboreto. La malnovaj arboj (pli ol 200 aĝaj) grandparte restis. Resume 60 specoj de arboj estas videblaj en la parko. En la parko troviĝas la plej granda platano de Hungario kun cirkonferenco 780 cm. En mezo de la parko obelisko 15 metrojn alta altiĝas. En la proksimeco lago situas, la parko mem preskaŭ etendiĝas al bordo de Rába.

Fontoj
------

* Ŝtuparejo en la kasteloŜtuparejo en la kastelo
* La muzeoLa muzeo
* La ornama pordoLa ornama pordo
* Kverko en la parkoKverko en la parko

* hungare
* hungare
* hungare
* Arkivigite je 2016-11-11 per la retarkivo Wayback Machine hungare

* Kategorio Burgo de Körmend en la Vikimedia Komunejo (Multrimedaj datumoj)
**Magda Olgyai** [oldjai], laŭ hungarlingve kutima nomordo **Olgyai Magda** estas hungara aktoro, operkantisto, operetkantisto, primadono. Ŝia familia nomvarianto estis *Olgyay* [oldjai].

Magda Olgyai naskiĝis la 23-an de marto 1926 en Szeged.

Biografio
---------

Magda Olgyai akiris kantistan diplomon en Muzikarta Altlernejo Ferenc Liszt en 1951. Ŝi komencis sian aktoran karieron en Nacia Teatro (Szeged), baldaŭ ŝi havis rolojn en Nacia Teatro (Pécs), Teatro Jókai (Békéscsaba), Teatro Csiky Gergely (Kaposvár), Teatro Gárdonyi Géza, Teatro Kisfaludy (1963-1969), Nacia Teatro (Miskolc) (1969-1981), pli poste ŝi ne ligiĝis al teatro. Ekde 1990 jam kiel emerito ŝi ricevis rolojn en Teatro Gárdonyi Géza. Ŝi ricevis premion en 2001 kaj ŝi ricevis la titolon "eterna membro de Teatro Gárdonyi Géza".

Ŝiaj teatraj roloj (elekto)
---------------------------

* Giuseppe Verdi: Rigoletto - Gilda
* Wolfgang Amadeus Mozart: La geedziĝo de Figaro - Zsuzsi
* Gaetano Donizetti: *Don Pasqvale* - Dorina
* Imre Kálmán: *Csárdáskirálynő* - Sylvia; Cecília
* Ferenc Lehár: *Luxemburg grófja* - Fleury
* Molière: Tartufo - Dorine
* Anton Ĉeĥov: Onklo Vanja - Vojnjickaja
* István Örkény: *Macskajáték* - Paula

Vidu, aŭdu ankaŭ
----------------

*

Fontoj
------

* hungarlingva biografio
* hungarlingva biografio Arkivigite je 2021-10-09 per la retarkivo Wayback Machine
*

Referencoj
----------

1. ↑

|  |  |
| --- | --- |
| Bibliotekoj | * PeEnEo: 740483
 |



* Portalo pri Biografio
**Sentinel** estas multuzata nomo por kamionoj propulsitaj per vaporo el la 1920-aj jaroj, kun la nomo de unu el la produktantaj kompanioj.

restaŭrita Sentinel DG 4 (1931)
Škoda Sentinel (1924–1935)
Škoda Sentinel (1924-1935)
Ili estis produktitaj de la kompanioj Sentinel Wagen Works Ltd. Shrewsbury, Anglio, kaj Richard Garrett & Sons , Leiston, Suffolk en Britio kaj sur la eŭropa kontinento (sub licenco de Sentinel) de Škoda en Pilsen. Ili estis disvolvitaj en la Sentinel Works en Glasgovo, Skotlando, sed neniam produktitaj tie.

Ili estis karakterizitaj per enorma fortikeco kaj malaltaj ekspluataj kostoj. Pro la granda elasteco de la vapormaŝino ili ankaŭ estis taŭgaj por peza uzado sur la kampoj kaj konstruejoj. La malavantaĝo estis ilia mallonga atingopovo: la hejtaĵo devis esti replenigita post 40 km, la akvo (je plena povumo) post 25 km. Malvarma starto daŭris 30 minutojn.

Oni konstruis multajn variantojn. Kelkaj ekzempleroj estis uzataj ĝis en la 1950-aj jaroj. La vaporaŭto de Garrett havis kompareblajn parametrojn, sed la motoro estis iom pli malgranda, turnis ĝis 800 min−1 kaj havis rapidumujon kun du rapidumŝanĝiloj.

Teknikaj datenoj de la plej uzita modelo
----------------------------------------

* Sentara pezo (plena cisterno): proksimume 8 tunoj
* Kapacito: 4-6 tunoj
* Motoro: ducilindra kuŝanta inter la aksoj, piŝta diametro 170 mm, piŝta paŝo 230 mm
* Povumo: 70 PK ĉe 250 min−1 kaj 19 bar vaporpremo
* Plej granda rapideco: 25 km/h
* Hejtigaĵo: karbo, koakso, (brul)briketoj, lignokarbo, ligno; ankaŭ estis oleo-variantoj
* Cisternovolumeno: 300 kg da karbo, 800 litroj da akvo
* Konsumo: 4-5 kg do ​​karbo kaj 30 litroj da akvo po km
* Atingo: 40 km je 15 km/h
* Fortotransmisiado: 2 ĉenoj sur la postaj radoj
* Bremsoj: du paroj da "makzeloj" sur la postaj radoj (unu por piedo- kaj manfunkciigado). Por parkumado sur deklivo estis elklapebla "ankro"-apogilo disponebla
* Bendo: masiva kaŭĉuko, fronto D = 900/720 mm × 180 mm larĝo, duoblaj postradoj D = 1050/850 mm × 180 mm larĝo

Eksteraj ligiloj
----------------

* Kategorio Sentinel en la Vikimedia Komunejo (Multrimedaj datumoj)

* angle Bildoj de la Sentinel
* angle Bildoj de las Garrett Arkivigite je 2016-04-18 per la retarkivo Wayback Machine


|  |  |
| --- | --- |
| Bibliotekoj | * PeEnEo: 622196
 |
**Huntsman Corporation** estas usona-globa firmao fabrikanta kaj disvendanta kemiajn produktojn kaj iliajn derivaĵojn. Ĝia ĉefsidejo estas en Sallagurbo, Utaho, Usono. Inter ĝiaj ĉefaj subdividoj estas fakoj pri Antaŭenigitaj Materialoj, Rendimentaj Produktoj, Pigmentoj, Poliuretanoj, kaj Teksaĵaj Efektoj.

Ĝin fondis en 1970 (sub la nomo Huntsman Container Corporation) Jon Huntsman, Sr. (la patro de Jon Huntsman, Jr.). La fondinto restas la prezidanto de la estraro, kaj la nuna kompaniestro estas Peter Huntsman. Kvankam ĝi restas esence familia firmao, en 2005 ĝi ekvendis publikajn akciojn en la Novjorka Borso, kaj en 2007 ĝi partoprenis iom akran polemikon kun pluraj aliaj firmaoj, kiuj alterne provis kaj rifuzis aĉeti ĝin. Finfine ĝi restis sendependa.

Eksteraj ligiloj
----------------

* Kategorio Huntsman Corporation en la Vikimedia Komunejo (Multrimedaj datumoj)

Oficiala retpaĝaro (anglalingva)  

Oficiala ĉinia retpaĝaro (anglalingva) Arkivigite je 2012-02-15 per la retarkivo Wayback Machine


|  |  |
| --- | --- |
| Bibliotekoj | * PeEnEo: 390323
* ISNI: 0000 0004 5895 8596
 |
**La Barcelona Konvencio** celas protekti la Mediteranean Maron kontraŭ akvopoluado. Ĝi estis renovigita kaj fariĝis en junio 1995 traktato pri protektado de la mara medio kaj la marbordoj de la Mediteraneo .

 Mapo de la subskribintaj ŝtatoj al la Barcelona konvencio
Ĉi tiu Konvencio donas la juran kaj leĝan kadron por la efektivigo de la Mediteranea Agadplano (MAP) adoptita en 1975, kies ĉefa celo estas protekti la medion de la Mediteranea Baseno .

Principoj de la konvencio
-------------------------

La Barcelona konvencio celas servi kiel rimedo por kontroli kaj kontroli la staton de Mediteraneo konstante, identigante ekzistantajn kaj devenajn mediajn problemojn. La Konvencio devigas siajn membroŝtatojn preni ĉiujn necesajn rimedojn por redukti maran poluadon kaj protekti la maran medion.

### Temoj traktataj de la konvencio

* Daŭrigebla administrado de maraj kaj teraj resursoj en kombinaĵo kun sociekonomiaj problemoj ( daŭripova evoluo ).
* Preventado de poluado de strandoj kaj maro kontinue aŭ unufoje.
* Protekto de heredaĵo, faŭno kaj pejzaĝo en la mara medio.
* Antaŭenigante reciprokan helpon inter landoj.
* Antaŭenigante vivokvaliton.

### Ŝtatoj subtenantaj la konvencion

Albanio, Alĝerio, Bosnio kaj Hercegovino, Kroatio, Kipro, EU, Egiptio, Francio, Grekio, Israelo, Italio, Libano, Libio, Malto, Monako, Maroko, Slovenio, Hispanio, Sirio, Tunizio kaj Turkio.

Referencoj
----------



|  |  |
| --- | --- |
| Bibliotekoj | * PeEnEo: 718649
 |
Aera foto de Vogtsburg
La **Kaiserstuhl** (laŭvorte "seĝo de la imperiestro") estas malgranda vulkana grupo de montetoj el plejmulte vulkana origino en la supera valo de la Rejno en sudokcidenta Germanio, nordokcidente de Freiburg. La plej alta monteto estas la Totenkopf (skeletkapo) kun alto de 557 metroj. La Kaiserstuhl areo estas unu el la plej varmaj regionoj de Germanio, kaj la urbo Ihringen havas la plej altan averaĝan temperaturon de Germanio. Tio kaj la bona grundo faris ke ĝi estas bonega regiono por kultivi vitojn. La areo ankaŭ estas hejmo de multaj raraj specioj de plantoj kaj bestoj: la vario de orkideoj en Kaiserstuhl, ekzemple, estas unu el la plej granda en Eŭropo kun pli ol 30 registritaj specioj.

Kaiserstuhl ankaŭ estas distrikto en la vina regiono de Badenio, kaj havas terasformajn vitejojn sur la montetoj.

Koordinatoj: Koordinatoj: 48° 06′ N 7° 40′ O﻿ / ﻿48.100 °N, 7.667 °O﻿ / 48.100; 7.667 (mapo)

Uboj de la Kaiserstuhl regiono:

* Riegel
* Ihringen
* Endingen
* Gottenheim
* Vogtsburg

Eksteraj ligiloj
----------------

* Kategorio Kaiserstuhl (Badeno) en la Vikimedia Komunejo (Multrimedaj datumoj)

* Kaiserstuhl:Historio kaj bildoj Arkivigite je 2010-02-25 per la retarkivo Wayback Machine germane
* Kaiserstuhl:bildoj de la pejzaĝo, orkideoj, aliaj plantoj kaj bestoj Arkivigite je 2010-05-22 per la retarkivo Wayback Machine germane


|  |  |
| --- | --- |
| Bibliotekoj | * PeEnEo: 314080
* GND: 4029264-2
* LCCN: sh85071306
* VIAF: 124111301
* NKC: ge129510
 |
Monumento en tombejo memore al la judoj de Przytyk, kiuj pereis en la tumultoj kaj la holokaŭsto
La **Pogromo de Przytyk** okazis la 9-an de marto 1936 kontraŭ la juda komunumo en la *ŝtetlo* Przytyk, en la Distrikto Radom, Pollando. Ĉi tiu okazaĵo de antisemita perforto estis unu el serioj de pogromoj okazintaj ekde la morto de marŝalo Jozef Pilsudski (kiu estis la reganto de Pollando kaj agis por subigi antisemitismon) en majo 1935 kaj intensiĝintaj dum la jaroj antaŭ la eksplodo de la dua mondmilito. 

La pogromo altiris multan atenton tra la mondo, precipe pro la juda provo de memdefendo kaj ĝia subpremo fare de la oficialaj aŭtoritatoj.

La tago de la pogromo
---------------------

Dum la mateno de la 9-an de marto, incititaj polaj kamparanoj eniris en la merkata foiro ĉe la urboplaco, detruis judajn budojn kaj damaĝis ĝiajn enhavojn. La judoj, kiuj konsistigis 87% de la 2 500 loĝantoj de la urbeto, defendis sin per armiloj kaj sukcesis forpeli la tumultulojn. Dum la provo de la judoj defendi sin, vundiĝis pluraj poloj kaj unu estis mortigita per pistolo. Responde, samnokte la poloj prirabis hejmojn de judoj. Du judoj estis mortigitaj, 22 vunditaj kaj posedaĵoj grave difektitaj. La polico, kiu alvenis post la okazaĵo, traserĉis la judajn hejmojn.

Post la pogromo
---------------

La tagon post la okazaĵo, 44 poloj kaj 14 judoj estis portitaj al tribunalo kaj juĝitaj. La juĝistoj kondamnis la judojn al malliberaj punoj de ses monatoj ĝis 14 jaroj kaj duono (por la judo, kiu pafis pafilon), sed la polaj pogromistoj eliris kun nur malpezaj punoj.

La 17an de marto, la Centra Komitato de la Bundo organizis ĝeneralan strikon de judoj en Pollando alvokante por la defendo de la rajto de memdefendo de la judoj, al kio aliĝis multaj. La sendito de Histadrut al Pollando, A.S. Juris, deklaris: "Przytyk - ne nur pogromo, sed ankaŭ insurekcio kaj sindefendo. Tiusence la situacio de polaj judoj ne similas al tiu de Germanio. En Pollando eblas organizi la reziston de 4 milionoj da judoj." Tiu predikto tute ne realiĝis dum la nazia okupacio de Pollando kaj ilia subpremo de la judoj laŭ la plano tuttute ekstermi la judojn en la Holokaŭsto. 

La pogromo kaŭzis signifan elmigradon de judoj de Pollando al Palestino.

La kanto *Es Brent* (La Brulanta Urbo, aŭ en la hebrea plibone konata kiel *Bruligo, Fratoj, Bruligo*) de Mordeĥaj Gebirtig estis verkita en 1938 inspirite de la okazaĵoj de ĉi tiu pogromo.

Vidu ankaŭ
----------

* Pogromo de Kiŝinevo
* Pogromo de Kielce

Eksteraj ligiloj
----------------

Referencoj
----------


|  |  |
| --- | --- |
| Bibliotekoj | * PeEnEo: 740561
 |
**Lahad Datu** estas havenurbo en Malajzio, en la insulo Borneo, en subŝtato Sabaho, en la samnoma distrikto Lahad Datu.

Mapo pri situo de Lahad Datu 
Marborda panoramo de Lahad Datu

Bazaj informoj
--------------

* Loĝantaro: 206,861 (en 2010, supozeble la plena distrikto)
* Areo: km²
* Supermara alteco: m
* Horzono: UTC + 8 (ankaŭ somere)
* Telefonkodo:
* Poŝtkodo:
* Aŭtokodo:
* Koordinatoj: 05° 01′ 48″ N 118° 20′ 24″ O﻿ / ﻿5.03000 °N, 118.34000 °O﻿ / 5.03000; 118.34000 (mapo)

Geografio
---------

Vojkruciĝo en Lahad Datu 
Konstruaĵo en Lahad Datu 
Lahad Datu situas en orienta Malajzio en Borneo. Tawau troviĝas 100, Kinabalu (urbo) 229. Kuala-Lumpuro 1860 km .

Historio
--------

En tiu loko arkeologoj trovis ceramikaĵojn el la 15-a jarcento. Ĵus oriente de Lahad Datu estas vilaĝo Tunku, kiu estis bazo por piratoj kaj sklavistoj en la 19-a jarcento. En 1985 15-20 armitaj eksterlandaj piratoj alteriĝis sur tiun urbon, mortigante almenaŭ 21 homojn kaj vundante 11 aliajn.

Ekonomio
--------

Lahad Datu havas plurajn palmoleorafinejojn. Ili situas proksime de la haveno. En la ĉirkaŭaĵo oni okupiĝas pri kakaoj kaj prilaboro de konstrulignoj.

Trafiko
-------

Lahad Datu havas trairan ĉefvojon, enlandan flughavenon kaj havenon.

Klimato
-------

Urbopanoramo
Anglikana preĝejo
Lahad Datu havas tropikan klimaton. La jara averaĝa temperaturo estas 26,5 °C. Jare pluvas ĉ. 1700 mm.

Vidindaĵoj
----------

* pluraj preĝejoj

Fontoj
------

* WikiTrans

Templo
**Tago de la knabino** estas internacia festo, okazigita ĉiujare la 11-an de oktobro, kaj agnoskita de Unuiĝintaj Nacioj ekde 2011. La ĉefa celo de ĉi tiu tago estas konsciigi kaj aŭtonomigo pri knabinoj tra la tuta mondo kaj montri ilian gravecon.

Fono por fiksi la tagon
-----------------------

En 2011 la Ĝenerala Asembleo de Unuiĝintaj Nacioj decidis festi la tagon de la knabinoj la 11-an de oktobro, emfazante ke ekzistas kaj tago por patrinoj kaj tago por familio sed ne ekzistas tago por knabinoj kaj ke devus esti tia tago precipe pro tio, ke estas multaj defioj kaj problemoj alfrontataj de knabinoj hodiaŭ, kiel prostituado, komerco kaj malegaleco.

Historio
--------

La decido marki ĉi tiun tagon komenciĝis kiel ideo elpensita de homaj-rajtoj organizo nomita "Plano Internacia" en Kanado. Reprezentantoj de la organizo apelaciis al la kanada registaro impliki UN. La plano establi ĉi tiun tagon estis proponita en la Ĝenerala Asembleo de UN. La 11-an de oktobro 2011 UN decidis transsendi ĉi tiun ideon kiel internacia tago tutmonde.

La decido diras, ke "Tago de la knabino" celas rekoni la povigon kaj investadon al knabinoj, ilian gravecon por ŝanĝi la nacian kaj ekonomian percepton, por atingi ĉiujn disvolvajn celojn de la jarmilo, kaj ĝenerale por forigi ekstreman malriĉecon kaj antaŭenigi egalecon inter la du seksoj. 

**Temoj tra la jaroj**

Ĉiujare oni elektas specifan temon por la tago:

* 2012 - "Fino de infana geedzeco"
* 2013 - "Monato de la edukado de knabinoj".
* 2014 - "Povigi adoleskajn knabinojn: finante la ciklon de perforto."
* 2015 - "La potenco de la adoleska knabino: Vizio por 2030".
* 2016 - "La celoj de knabinoj egalas celoj ĝenerale. Kio gravas por knabinoj?"
* 2017 - "Knabinoj antaŭ, dum kaj post krizoj".
* 2018 - "Lerteco de junula korpuso".

Festoj tra la mondo
-------------------

Tra la mondo okazas diversaj eventoj por marki la "tagon de la knabino".

En 2012 knabinoj en Sud-Afriko disdonis T-ĉemizojn por memorigi la "nigra skarpo" (angle *black sash*), neperforta protesto farita de libanaj virinoj por batali por siaj rajtoj. Tuttaga aranĝo okazis en Londono en 2013, kiu inkludis teatrajn prezentadojn por virina povigo, krome en 2014 Londono aranĝis la wow-festivalon por virina povigo kaj en 2016, usona prezidento Barack Obama publikigis afiŝon esprimantan subtenon por seksa egaleco. Sociaj amaskomunikiloj uzas la haŝetikedon "La tago de la knabino" por sekvi la eventojn de la tago.

Ankaŭ lernejoj faras diversajn agadojn por ĉi tiu tago, kiel legado de rakontoj kaj specialaj agadoj ekskluzive por knabinoj.

Vidu ankaŭ
----------

* Knabino
* Seksa egaleco
* Hinamatsuri
* Infana geedziĝo
* Tago de la infano
* Internacia tago de virinoj
* Internacia evoluado

Eksteraj ligiloj
----------------

 **Tago de la knabino** en Vikimedia Komunejo

Piednotoj
---------


|  |  |
| --- | --- |
| Bibliotekoj | * PeEnEo: 769363
 |
Eklezio de Jesuo Kristo de la Sanktuloj de la Lastaj Tagoj estis la temo de **kritiko** ĉar ĝi estis fondita fare de Joseph Smith en 1830. Historie, neniu temo kunportis pli bonegan kritikon la eklezion ol ke de ĝia praktiko de pluralogeedziĝo, kiun ĝi oficiale prirezignis en 1890. Ekde tiam, kritikoj temigis asertojn de historia reviziismo, homofobio, rasismo, seksismaj politikoj, kaj neadekvata financa rivelo.

Kritikistoj kaj apologiistoj
----------------------------

Multaj homoj estis kritikaj de la mormona eklezio kaj Mormonismo. Famaj fruaj kritikistoj de Mormonismo inkludis Abner Cole, Eber D. Howe, kaj Thomas C. Sharp. Famaj 20-a jarcentaj kritikistoj de la mormona eklezio inkludas Jerald kaj Sandra Tanner, Richard Abanes, Rikardo kaj Joan Ostling, kaj Fawn M. Brodie.

Famaj apologiistoj inkludas Hugh Nibley, B. H. Roberts, la fundamenton por Ancient Research kaj mormonaj Studoj (BIENOJ), kaj la Foundation for Apologetic Information & Research (FOIRO).

Referencoj
----------

1. ↑  "Skin Color in Mormon Scripture and Theology"

Eksteraj ligiloj
----------------

* Kategorio Kritiko de La Eklezio de Jesuo Kristo de la Sanktuloj de la Lastaj Tagoj en la Vikimedia Komunejo (Multrimedaj datumoj)

### Kritika

* CARM.ORG – Kristana apologio retejo
* Utah Lighthouse Ministry – Stabiligata de Jerald kaj Sandra Tanner

### Apologetika

* Foundation for Ancient Research and Mormon Studies (FARMS) Arkivigite je 2009-04-22 per la retarkivo Wayback Machine
La harpo, la instrumento laŭ kiu la nabla simbolo estas nomita
**Nabla** estas la simbolo {\displaystyle \nabla } (∇). La nomo venas de la greka vorto por hebrea harpo, kiu havas similan formon. Parencaj vortoj ankaŭ ekzistas en aramea lingvo kaj hebrea lingvo. Alia, malpli-komuna nomo por la simbolo estas **atled** - *delta* literumita malantaŭen, ĉar la nabla simbolo estas inversigita majuskla greka litero delto. En la greka lingvo, la simbolo estas nomata kiel ανάδελτα, *anádelta*, kun signifo "delto kun supra parto suben".

La nabla simbolo estas havebla en normo HTML kiel *&nabla;* kaj en LaTeX kiel *\nabla*. En Unikodo, ĝi havas kodon U+2207, aŭ 8711 en dekuma.

Uzo en matematiko
-----------------

Nabla simbolo estas uzata en matematiko por la nabla operatoro, kaj ankaŭ por ligo en diferenciala geometrio, kaj ankaŭ la rilato *ĉiuj* (plej kutime en krada teorio).

Historio
--------

La simbolo estis unue uzata de William Rowan Hamilton en 1837 en la formo de flanken montranta kojno: ⊳.

William Thomson skribis en 1884: "Mi prenis liberecon demandi de profesoro Bell ĉu li havas nomon por ĉi tiu simbolo {\displaystyle \nabla } kaj li menciis al mi *nabla*, komika propono de James Clerk Maxwell. Ĝi estas la nomo de egipta harpo, kiu estis de ĉi tiu formo".

Ankaŭ vorto "del" estas uzata en iuj lingvoj por la simbolo kaj priskribataj per ĝi matematikaj nocioj. En 1901, Josiah Willard Gibbs kaj Edwin Bidwell Wilson skribis: "Ĉi tiu signa operatoro {\displaystyle \nabla } estas prezentita per sinjoro W. R. Hamilton kaj estas nun en universala dungo. Aspektas, tamen, ke ne estas universe agnoskita nomo por ĝi, kvankam pro la ofta apero de la simbolo iu nomo estas de praktika neceseco. Estas trovite per sperto ke la unusilaba vorto "del" estas tiel mallonga kaj facila por, prononci ke eĉ en komplikaj formuloj en kiu {\displaystyle \nabla } okazas multfoje ĝi ne ĝenas al la parolanto aŭ aŭskultanto per sia ripetado. {\displaystyle \nabla }*V* estas legi simple kiel 'del *V'*."

Vidu ankaŭ
----------

* Nabla operatoro, la vektora diferenciala operatoro
* Nabla operatoro en cilindraj kaj sferaj koordinatoj
* Gradiento (matematiko), diverĝenco, kirlo (matematiko) - diferencialaj operatoroj ofte skribataj per la nabla simbolo
* Majuskla delto (litero) - aspektas kiel renversita nabla simbolo

Eksteraj ligiloj
----------------

* Historio de nabla Arkivigite je 2014-03-07 per la retarkivo Wayback Machine
* Katastro de la netaŭga uzo de {\displaystyle \nabla } en vektora analitiko. Chen Tai, 1994.
La **Naci-demokratia partio** (arabe الحزب الوطنى الديمقراطى, latinliterigite *Hizb al-ŭatani ad-dimukrati*; mallongigo NDP) estas politika partio en Egiptio. Ĝi estas membroasocio de la Socialisma Internacio (SI). 

La partio fondiĝis en julio 1978 fare de la pli posta ŝtata prezidanto Anwar al-Sadat, kiu ĝis sia murdiĝo en 1981 estis la partia gvidanto. La plimulto de la partiaj kunfondintoj venis el la meza grupiĝo de la Araba Socialista Unio de Egiptio, la antaŭa ununura partio.

La Naci-demokratia partio ne havas unuecan ideologian koncepton. Tamen konstateblas konsento inter la partianoj favori la pacon kun Israelo, subteni la Ŝarion, do la islaman juran sistemon, kaj la politikajn celojn de Gamal Abdel Nasser kaj de Anwar al-Sadat. La oficiala ideologio de la partio estas la socialismo, tamen socialismo de tre araba formo. 

Inter la proksimume 2,5 milionoj da partianoj estas la pli altrangaj ŝtataj oficistoj kaj multaj guberniestroj, urbkonsilistoj, vilaĝestroj kaj ankaŭ gvidaj armeanoj kaj ekonomiaj gvidantoj. Sekve en la partio samtempe reprezentiĝas Nasser-istoj kaj ekonomiliberaluloj. Post la morto de Anwar al-Sadat, la partiestro estas la nuna ŝtata prezidanto Hosni Mubarak. Ĝis la stato de januaro 2011 la partio estas senkonkurence la plej forta politika forto en Egiptio.
La **Nacia Filmcentro Oleksandr Dovĵenko** (ankaŭ konata kiel la **Dovĵenko-Centro**) estas la ŝtata filmarkivo kaj kultura centro en Kievo, Ukrainio.

Historio
--------

Ĝi estis fondata en 1994 per dekreto de la tiama Prezidanto de Ukrainio, Leonid Kuĉma. En 2000, Dovĵenko-Centro estis kunfandata kun la iama Kieva Filmpresada Fabriko (kiu estis kunfandita en 1948), la nura kaj plej granda de sia tipo en la lando, kaj transprenis ĝiajn propraĵojn, facilecojn, kaj filmkolekto. Ekde 2006, la Centro estas estita membro de la Internacia Federacio de Filmarkivoj. La Ukraina Animacia Filmstudio (kiu estis konata kiel Ukranimafilm, kaj estis fondata en 1990) estis alfiksata al la Centro en 2019.

De 2016 ĝis 2019, la iamaj industriaj ejoj de la Centro suferis kompletan renovigon, kaj estis konvertata en mult-artforman kulturan centron. En septembro 2019, la Centro malfermis la unuan filmmuzeon en Ukrainio.

Strukturo
---------

Dovĵenko-Centro funkciigas filmdeponejon, kemiajn kaj ciferecajn filmajn laboratoriojn, la Filmmuzeon, filmarkivon, kaj amaskomunikilan stokejon. La institucio estas loĝigata en ok-etaĝa konstruaĵo en la Holosiiva distrikto de Kievo. Ĝi ankaŭ funkciigas 300-sidlokan prezentartan ejon, **Scene 6**, lokata sur la 6-a etaĝo kune kun pluraj aliaj sendependaj teatraj muzikaj kaj prezentartaj kompanioj kaj kolektivoj.

Kolekto
-------

La filmkolekto de la Centro inkluzivas pli ol 7,000 ukrainajn, rusajn, usonajn, kaj eŭropajn plenlongajn, dokumentajn, kaj animaciajn filmojn; miloj da arkivaj dokumentoj, fotoj, afiŝoj, kaj aliaj artefaktoj, kiuj reprezentas la historion de kinejo en Ukrainio de la 20-a jarcento ĝis la nuntempon. La plej malnova filmpresaĵo konservita de la Centro devenas de 1910, kaj la plej malnova ukraina plenlonga filmo en la kolekto de la Centro estis produktata en 1922.

Referencoj
----------

1. ↑  Про заходи щодо відзначення 100-річчя від дня народження Олександра Довженка (skribata ukraine) [*Pro zakhody shchodo vidznachennia 100-richchia vid dnia narodzhennia Oleksandra Dovzhenka*, Pri la eventoj por marki la 100-an datrevenon de la naskiĝtago de Oleksandr Dovĵenko]
2. ↑  FIAF Members (skribata angle) [Membroj de la Internacia Federacio de Filmarkivoj]
3. ↑  New Stage (A New Age of Ukrainian Theatre) [Nova Fazo: Nova Epoko en la Historio de Teatro en Ukrainio]
Nacia Muzeo de Mongolio
**La Nacia Muzeo de Mongolio** [antaŭe la Nacia Muzeo de mongola historio] estas unu el la naciaj muzeoj de Mongolio lokita en la ĉefurbo Ulanbatoro. La Nacia Muzeo de mongola historio estas kultura, scienca kaj eduka organizo, kiu havas respondecon por la kolekto, zorgo kaj lego de la celoj.

La unua muzeo en Mongolio, kiu estis nomita la Mongolia Nacia Muzeo (nun la Mongolia Naturhistoria Muzeo), estis establita en 1924 kaj iĝis la bazo por aliaj muzeoj, inkludante la Nacia Muzeo de mongola historio. Rusa erudiciuloj, kiel PKKozlov, VILisovskii, ADSimukov, kaj la usona esploristo C.Andrews kontribuis en la kolekto kaj montro de la unua muzeo en Mongolio.

La moderna Nacia Muzeo de mongola historio estis establita post la fandado de historia, arkeologia kaj etnografia fakoj de la Ŝtata Centra Muzeo kaj la Muzeo de la Revolucio en 1991. Ĝi nun situas en la instalado konstruita por la Muzeo de la Revolucio, kiu estis fondita en 1971. La Nacia Muzeo de Mongolio nuntempe estas agnoskata kiel unu el la ĉefaj muzeoj en Mongolio. Signifa respondeco konservas Mongoliajn kulturajn heredaĵojn kiu sekve kuŝas en la muzeo. Ankaŭ estas respondeco de evoluantaj muzeologiaj gvid-linioj por muzeoj en la lando.

Ekspozicioj kovras prahistorion, pramongolimperia historio, Mongola Imperio, 17a-19a jarcento de Mongolio, etnografia kaj tradicia vivoj, kaj dudekjarcentaj historioj. La etnografia kolektaĵo havas signifajn ekranojn de la tradicia vesto de diversaj Mongoliaj etnaj grupoj kaj de tabakaj boteloj. Plej multaj ekspoziciaĵoj havas etikedojn en kaj mongola kaj angla. La muzeo eldonas unu aŭ plian temojn de ĝia jargazeto, kun artikoloj en mongola kaj fremdaj lingvoj kiel rusa kaj angla.
La **Nacia Naturrezervejo Kenai** aŭ **Kenaia Nacia Naturrezervejo** (angle *Kenai National Wildlife Refuge*) estas naturrezervejo de 7 770 km² situanta en la Kenaia Duoninsulo de Alasko. Tiu Naturrezervejo estis kreata en 1941 kiel la Kenaia Alka Teritorio, sed en 1980 ĝi estis ŝanĝata el sia nuna statuso fare de la *Alaska National Interest Lands Conservation Act*. Estas ampleksa vario de terenoj en la Naturrezervejo, inklude muskejojn kaj aliajn humidejojn, alpajn areojn, kaj tajgajn arbarojn. La Naturrezervejo protektas kelkajn grandajn mamulojn, inklude brunajn ursojn, nigrajn ursojn, dalajn ŝafojn, alkojn, kaj boacojn, same kiel ĉe miloj de migrantaj kaj indiĝenaj birdoj. Estas multnombraj lagoj, same kiel la Rivero Kenai, kaj tiele la Naturrezervejo estas populara allogaĵo por fiŝkaptado de salmo kaj truto. La Naturrezervejo havas kelkajn kampadejojn kaj boathavenetojn, inklude du disvolvigitajn kampadejojn, unu ĉe la Lago Hidden kaj alia ĉe la Lago Skilak, ambaŭ atingeblaj el la Ŝoseo Skilak Lake Loop, kiu interŝanĝas ĉe la *Sterling Highway* ambaŭpinte. La Naturrezervejo estas administrata el oficejoj de Soldotna.

Bildaro
-------

* Tajga arbara areo de la loko Sep LagojTajga arbara areo de la loko Sep Lagoj
* Trumpetocignoj ĉe Malsupra Lago OhmerTrumpetocignoj ĉe Malsupra Lago Ohmer
* Salvelinus malma malma kaj Ĉielarka truto en unu el la multaj lagoj de la Naturrezervejo*Salvelinus malma malma* kaj Ĉielarka truto en unu el la multaj lagoj de la Naturrezervejo
* Lagoj de MalaltebenaĵoLagoj de Malaltebenaĵo

Referencoj
----------

1. ↑  The Milepost, 59a eldono, pĝ 588. ISBN 978189215421
**Nacia Parko Los Katíos** (en hispana Parque Nacional Natural Los Katíos) estas protektita areo de nordokcidenta Kolombio kiu kovras ĉirkaŭ 720 km². La altitudo gamas inter 50 m kaj 600 m super marnivelo. Ĝi estas parto de Darienio, densa arbara areo kunhavata de Panamo kaj Kolombio, kaj estas apuda al la Nacia Parko Darieno en Panamo. La Tut-Amerika Aŭtoŝoseo se kompletita kiel oni proponis pasos ĉe aŭ eĉ tra Los Katíos. La parko estis deklarita Monda heredaĵo de Unesko en 1994 pro la eksterordinara diverseco de plantaj kaj animalaj specioj reprezentitaj. La parko enhavas ĉirkaŭ 25% el la birdospecioj registritaj en Kolombio en areo malpli ol 1% el la totala kolombia teritorio.

La topografio de la Nacia Parko Los Katios estas diversa, kun malaltaj montetoj, arbaroj kaj humidaj ebenaĵoj enhavanta ties totalan areon.

La du plej grandaj partoj de la parko estas la montoj de Serranía del Darién, kiu kuŝas okcidente, kaj la inundebenaĵoj de la rivero Atrato oriente. La rivero Atrato estas la plej rapida fluanta rivero en la mondo, kaj sendas enorman kvanton de 4,900 m³ da akvo en la Kariba Maro. La inundebenaĵoj tenas escepte fruktodonajn grundojn kaj konsistas el aluviaj ebenaĵoj de du tipoj. Unu konsistas el malaltaj terasoj kiuj inundiĝas ofte kaj la alia havas altajn terasojn kiuj rare inundas. Estas malaltaj montetoj de ĝis 250 m de alto kaj aliaj kiuj estas 600 m altaj. Marĉoj etendas al preskaŭ duono de la parka totala areo. La humidejoj de la valo de Atrato estas unikaj. Cativo, unu el la indiĝenaj specioj, povas kreski ĝis alto de 50 metroj. La nomo devenas el 'catival', kio troviĝas nenie escepte Kolombio, sudcentra Ameriko kaj Jamajko.

Referencoj
----------

1. 1 2   Los Katíos National Park. UNESCO World Heritage Centre. Alirita 15a de Marto 2013.

* UNESCO
* World Conservation Monitoring Centre Arkivigite je 1997-07-10 per Archive.today
* OAS.org
* 

* Kategorio Nacia Parko Los Katíos en la Vikimedia Komunejo (Multrimedaj datumoj)
***Sólo quiero caminar*** (Mi volas nur piediri) estas hispan-meksika drama filmo de 2008 reĝisorita de Agustín Díaz Yanes kaj protagonistigita de Elena Anaya, Diego Luna, Victoria Abril, Ariadna Gil kaj Pilar López de Ayala, inter aliaj. La filmo estas sekvo de *Nadie hablará de nosotras cuando hayamos muerto* (1995) kaj tiukadre Victoria Abril ludas denove la rolon de Gloria Duque. La filmo ricevis plurajn nomumojn kaj du premiojn.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

Gloria Duque (Victoria Abril), Aurora (Ariadna Gil), ŝia fratino Ana (Elena Anaya) kaj Paloma (Pilar López de Ayala) malsukcesis en ŝtelo, pro kio Aurora nun estas en prizono. Dume, meksikaj drogotrafijantoj ĵus alvenintaj al Hispanio dungas kiel prostitutinon Ana. Félix, la bandestro, proponas al ŝi tujan geedziĝon kaj translokiĝon al Meksiko kun li. Gabriel (Diego Luna), ŝajne malvarma viro, zorgas pri la malpuraj aferoj de Félix, sed kondiĉe damaĝi neniam virinon. Ankaŭ Gloria translokiĝas al Meksiko por labori por la bando. Tie, ŝi konstatas pri la malfeliĉo de Ana, kiu vivas en ora kaĝo. Tamen inter ebriado kaj batado, ŝi planis revenĝon de Félix. Kun helpo de Paloma, Aurora elprizoniĝas kaj kuniĝas al siaj amikinoj en Mekskiko por plenumi la danĝeran planon. 

**Averto: *Malkaŝado de la intrigo de la rakonto ĉi tie finiĝas.***

Geaktoraro kaj roluloj
----------------------

* Diego Luna (Gabriel)
* Victoria Abril (Gloria Duque)
* Ariadna Gil (Aurora Rodríguez)
* Pilar López de Ayala (Paloma Molina)
* Elena Anaya (Ana Rodríguez)
* José María Yazpik (Félix)
* Adrian Pardo (Horacio)
* Gustavo Sánchez Parra (hotelakceptisto)

Referencoj
----------

  

* *En tiu ĉi artikolo estas uzita traduko de teksto el la artikolo Sólo quiero caminar en la hispana Vikipedio.*


|  |  |
| --- | --- |
| Bibliotekoj | * PeEnEo: 839693
 |
**Nacia Partio de Surinamo** (en nederlanda *Nacional Partij van Suriname*, NPS) estis politika partio de la respubliko Surinamo kiu naskiĝis en 1943. Ĝia estro estis Chandrikapersad Santokhi.

La partio havis fortan protagonismon kiam en 1973 lia estro Henck Arron atingis venkon en la parlamento kaj poste deklaris la suverenecon de Surinamo (1975) kun Arron kiel ĉefministro. La elektoj de 1977 donis denove la venkon al NPS kaj Arron konservis sian postenon, ĝis 1980 kiam puĉo estrita de la serĝento Desi Bouterse elpostengis la registaron. 

La NPS funkciis kiel ĉefa partio opozicianta kontraŭleĝe, apogante gerilon norde de Sipaliwini kaj en aliaj regionoj. En la elektado de 1988 la alianco inter la NPS kaj VHP en la koalicio opozicianta havigis la venkon al Ramsewak Shankar kiel prezidanto kaj Arron kiel ĉefministro.

Nova puĉo apartigis ilin el povo en 1990, sed poste, kun apogo de la militistoj, ili reprenis la povon kaj kunvokis novan balotadon (1991) per kiuj ties ĉefa estro, Ronald Venetiaan venkis per 58,82% kontraŭ 23,52% de la NDP.
La **Nacia Rezervejo Paracas** aŭ en hispana **Reserva Nacional de Paracas** estas protektita zono de Peruo situanta en la Provinco Pisko, ene de la Departamento Ika. La Nacia Rezervejo Paracas etis tiel deklarita la 25-a de septembro de 1975. Ĝi estis kreita cele al konservado de almenaŭ parto de kaj maro kaj dezerto de Peruo, protektante la diversajn speciojn de naturaj flaŭro kaj faŭno.

Preciza celo estas konservado de reprezenta montro de la maraj ekosistemoj de la malvarma maro de la Perua Marfluo aŭ Humboldta Marfluo, konsiderata de la fakuloj kiel la plej produktiva el Tero, krom pluhavi la uzitajn mediojn de ampleksa vario de specioj migrantaj por sia manĝo kaj rifuĝo dum sia longa veturado ĉiujaraj.

### Bildaro

* Marlupoj en la Insuloj BallestasMarlupoj en la Insuloj Ballestas
* Humboldta pingveno en la Insuloj BallestasHumboldta pingveno en la Insuloj Ballestas
* Pelikanoj en la Insuloj BallestasPelikanoj en la Insuloj Ballestas
* Marlupoj en la Insuloj BallestasMarlupoj en la Insuloj Ballestas
* Marlupoj en la Insulo San Gallán.Marlupoj en la Insulo San Gallán.

Eksteraj ligiloj
----------------

* Hispana ĵurnalo ABC pri turismo en Peruo Arkivigite je 2005-12-20 per la retarkivo Wayback Machine
Tajaj skoltoj ĉe Na Wa mezlernejo, Nakhon Phanom provinco (Isan)
**La Nacia Skolta Organizaĵo de Tajlando** (Taje: คณะลูกเสือแห่งชาติ) fondiĝis en 1911 kaj iĝis membro de Monda Organizo de la Skolta Movado en 1922. Ĝi estas regularigita de la leĝo de skolta BE 2551 (2008). Nune, ĝi havas 828 248 membrojn (datumo en 2013).

Historio
--------

La Tajlanda reĝo, Rama la 6-a, kiu konis la patron de skoltado enkondukis skoltadon en julio de 1911 en Tajlandon. Tajlando estis la 3a lando en la mondo kiu fondis la skoltan movadon. Reĝo Rama prenis la ideon el Britio tiam, kiam li lernis tie.

Abhai Chandavimol estis la komitatano de la monda organizaĵo de 1965 ĝis 1971. 5 Tajlandanoj ricevis la Bronza Lupo (Bronze Wolf) plej altan premion el monda skolta organizaĵo por siaj servoj. Ili estas Abhai Chandavimol (1971), Dansuputra Chitra (1976), Visudharomn Kong (1980), Bhethai Amatayakul (1984), kaj Bhumibol Adulyadej (2006).

Skolta movado kaj lernejo
-------------------------

Ne ĉiuj estas devigitaj iĝi skolto en lernejoj kvankam la skolta movado estas parte de la lerneja programo, speciale la grada 6-8 havas la elektadon por aliaj junularaj programoj, ekz la Ruĝa Kruco. Plej multaj de la lernantoj partoprenas en skolta programo.

La programoj
------------

| Programo | Grado | Aĝo |
| --- | --- | --- |
| Infana skolto | 1-3 | 7-9 |
| Skolto | 4-6 | 10-12 |
| Juna skolto | 7-9 | 13-15 |
| Rovero | 10 ĝis junuloj | 16-25 |
| Mara skolto | 10 ĝis junuloj | 16-25 |
| Aera skolto | 10 ĝis junuloj | 16-25 |

La mara skolto estas subtenita de Mararmeo de Tajlando.

la aera skolto estas subtenita de Reĝarmeo de Tajlando.

La gravaj eventoj
-----------------

* 1963 3a Azia Pacifika Skolta Konferenco
* 1993 33a Monda Skolta Konferenco
* 1994 38a Azia Pacifika Baza Administra Kurso
* 1996 1a Azia Pacifika Skolta Tendaro & Hostelo Administra kurso
* 2001 Azio-Pacifiko Seminario por Plenkreskulaj Rimedoj Komitato prezidantoj & Ekzekutivoj
* 2003 20a Monda Skolta Ĵamboreo en Sattahip, Chonburia Provinco 28a de decembro 2002 - 7a de januaro 2003
* 2013 4a ASOAN Skolta Ĵamboreo en Sriracha, Chonburia Provinco 27a de novembro 2013 - 4a de decembro 2013

Oficejo de Nacia Skolta Asocio de Tajalando
-------------------------------------------

La adreso:

154 Vajiravudh House, Rama I, Wangmai, Pratumwan, Bangkok 10330

Referencoj
----------

1. ↑

Eksterligiloj
-------------

* Skolta Esperanto-Ligo
* Facebook-grupo de Esperanto-skoltoj en Tajlando
* MOSM en Esperanto
La **Nacia Universitato de Orienta Timoro** (portugale *Universidade Nacional Timor Lorosa'e*, akronime UNTL; tetuna: Universidade Nacional Timor Lorosa'e), estas publika universitato en Orienta Timoro, la ununura el publika universitato en la lando. La universitato situas en la ĉefurbo Dilo kaj estas la ĉefa institucio de supera edukado en tiu azia lando.

Ĝi estas plurlingva universitato, estanta la granda esplora centro en la tetuna, unu el la du oficialaj lingvoj de Orienta Timoro, sed ties klasoj estas instruita unuavice en la portugala.

Historio
--------

La nuna universitato spuras siajn radikojn al la Universitas Timor Timur (UnTim) kiu estis privata universitato kaj estis la nura universitato en Orienta Timoro antaŭ sendependeco. Ĝi situas en malgranda komplekso de interligitaj konstruaĵoj kaj kontraŭ la publika biblioteko en Dilo.

Ekzistis neniu universitato sub la portugaloj, kiuj regis Orientan Timoron ĝis 1975. Manpleno da eks-studentoj studis en Portugalio poste formis la nukleon de la naciisma movado kiu aperis en la mez-1970-aj jaroj.

La establado de la universitato en 1986, sub la indonezia okupo, fariĝis ebla per la klopodoj de Mario Viegas Carrascalao, iama Guberniestro de Orienta Timoro, kaj la fonduso Loro Sae.

En 1998/99 UNTIM havis preskaŭ 4,000 studentojn, kun 73 konstanta instruada personaro, en tri ĉefa fakultata — agrikulturo, sociaj kaj politikaj sciencoj kaj edukada kaj instruisto trejnado .

En 2000 la nuna universitato estis kreita kun la fuzio de pluraj antaŭaj institucioj.

Referencoj
----------

1. ↑  ETAN November 23, 2005

Eksteraj ligiloj
----------------

* Kategorio Nacia Universitato de Orienta Timoro en la Vikimedia Komunejo (Multrimedaj datumoj)

* Universidade Nacional Timor Lorosa'e oficiala retejo


|  |  |
| --- | --- |
| Bibliotekoj | * PeEnEo: 831981
* GND: 1181970938
* LCCN: n2006209604
* VIAF: 136260527
* ISNI: 0000 0004 0509 6718
 |
Torc-akvofalo kaj florantaj rododendroj.
La **Nacia parko Killarney** (gaele: *Páirc Náisiúnta Chill Airne*) situas en graflando Kerry en sudokcidenta Irlando sur duoninsulo Iveragh.

La Nacia parko grandas pli ol 100 km² kaj najbaras al urbo Killarney kaj entenas la tri lagojn Lough Leane, Muckross Lake kaj *Upper Lake*, kiuj donas 22 km² de la parka surfaco. Oni trovas tie unu el la plej oldaj kverkaj arbaroj de Irlando. Krom la kverko kreskas en la parko ankaŭ abundaj taksusoj, muskoplantoj, likenoj kaj filikoj. Kiel en la tuta sudokcidenta Irlando, kreskas en la parko – pro efiko de la golfa marfluo – multaj florplantoj, kiuj estas konataj precipe en la mediteranea regiono, ekz. la arbustaj fragujoj kaj grandkreskantaj rododendro-arbustoj. La rododendroj iĝis problemo en la lastaj jaroj, ĉar por ili la kondiĉoj estas idealaj - milda, humida klimato- kaj tio minacas trakreskon de la parko. 

La turisma centro de la parko povas esti rigardata la Muckross House. Ĝi estis konstruita en 1843 fare de familio Herbert kaj situas en pitoreska pejzaĝo ĉe bordo de la Lago Muckross, ĉirkaŭita de prizorgita razeno, bela flor- kaj ŝtonĝardeno. 

En proksimo de Domo Muckross, oni establis turisman centron, de kiu oni povas viziti la *Kerry County Life Experience*. La vizitantoj tie povas ricevi superrigardon pri provinca vivo en ĉ. 1930 kaj metiistojn dum laboro. 

Oni povas uzi de Domo Muckross unuaksan ĉevalan ĉaron aŭ piediri la ĉirkaŭon. Ŝatata celo estas la pitoreske situanta Torc-akvofalo.

Sur terlango en Lough Leane situas la *Tower House* Ross Castle, en kiu oni povas ricevi rigardon je ĉitago de familiĉefoj.

La insulo Innisfallen estas vizitebla pro la tiea grava monaĥejo.

Vidu ankaŭ
----------

* Ladies View

* Nacia parko Killarney en la Vikimedia Komunejo (Multrimedaj datumoj)
* Kategorio Nacia parko Killarney en la Vikimedia Komunejo (Multrimedaj datumoj)

Eksteraj ligiloj
----------------

* Oficiala paĝo
La sveda flago.
La Princino Viktoria ĉe festo de la nacia tago en 2006.
La **Nacia tago de Svedio**, aŭ la **sveda flagotago** (*Sveriges nationaldag* aŭ *svenska flaggans dag*) estas festata en Svedio ĉiujare la 6-an de junio. La Riksdag (la sveda parlamento) faris la daton nacia tago en 1983. Antaŭe, oni nur honoris ĝin kiel la "svedan flagotagon."

Historio
--------

La tradicio de la festo je tiu dato komenciĝis parte en *Skansen* en Stokholmo dum la 1890-aj jaroj, kaj parte dum la 1910-aj jaroj ĉe la Stokholma Olimpia Stadiono, honore al la elekto de la reĝo Gustavo Vasa en 1523, kaj la reĝa subskribo de la nova formo de regado en la 6-a junio en 1809.

Iuj dubas la validecon de tio kiel nacia festotago, kaj oni ne vere festis ĝin ĝis kelkaj jardekoj poste. Tamen, la elekto de Gustavo signifas la finon de Unio de Kalmar, do iusence ĝi ja markas la svedan sendependiĝon, kvankam la evento okazis antaŭ tiom longe, ke ĝi ne plu forte enestas la socian konscion same kiel, ekzemple, la nacia tago de Norvegio, *Syttende Mai* ("17-a majo").

En 2005 ĝi fariĝis oficiala sveda publika festotago, anstataŭigante la pentekostan lundon. Tiu ĉi ŝanĝo signifis, ke la laboristoj havis malpli da senlaboraj tagoj (kaj pli da laboraj), ĉar la 6-a de junio foje okazas dum la semajnfino, malkiel la pentekosta lundo, kiu ĉiam okazas lunde. Pro tio, kelkaj svedaj sindikatoj plendas. Kelkaj sindikatoj solvis tiun problemon: la laboristoj kiu havas tiujn kontraktojn gajnas ok horojn da senlabora tempo por uzi iam ajn.

Parencaj eventoj
----------------

* 1523 – Gustavo Vasa estas elektita kiel Reĝo de Svedio, markante la finon de la Unio de Kalmar.
* 1654 – Karolo la 10-a Gustavo de Svedio regas post sia kuzino Kristina, post ŝia abdikiĝo.
* 1809 – Svedio deklaras novan Instrumenton de Registaro, kiu restarigas politikan potencon al la Riksdag de la Bienoj.
* 1857 – Sofia de Nassau geedziĝas kun la estonta reĝo Oskaro la 2-a de Svedio-Norvegio.
* 1974 – Svedio deklaras novan Instrumenton de Registaro, farante Svedion Konstitucia Monarĥio, kun parlamentismo en la konstitucio.

La eventojn de 1523 kaj 1809 oni ĝenerale rigardas kiel la plej gravaj.

Eksteraj ligiloj
----------------

* Kategorio Nacia tago de Svedio en la Vikimedia Komunejo (Multrimedaj datumoj)